**Πρόσκληση με θέμα «Επιδότηση Τόκων Δανείων Μικρών και Μεσαίων Επιχειρήσεων Πληττόμενων από τα μέτρα για την αντιμετώπιση της πανδημίας του ιού COVID-19».**

**ΕΡΩΤΗΜΑΤΑ/ΑΠΑΝΤΗΣΕΙΣ**

**Ζ’ Κύκλος**

Ερώτηση: Επιθυμώ να ενημερωθώ εάν μπορώ να κάνω αίτηση καθώς είμαι μέλος ομίλου.

*Απάντηση*: *Είναι εφικτό αν μαζί με τα στοιχεία του ομίλου είναι ΜΜΕ*

Ερώτηση: Χθες έκανα αίτηση στην οποία παρέλειψα να βάλω σφραγίδες και υπογραφές στα δικαιολογητικά. Σήμερα το συνειδητοποίησα και προσπαθώ να κάνω εκ νέου αίτηση αλλά χτυπάει στο σύστημα ότι υπάρχει ήδη αίτηση μέσα. Δεν μπορώ να κάνω διαγραφή τους προηγούμενης αίτησης; Πως πρέπει να προχωρήσω;

*Απάντηση: Θα πρέπει να μιλήσετε με την Τράπεζα προκειμένου να αναρτηθούν τα σωστά δικαιολογητικά.*

Ερώτηση: Επιθυμώ ενημέρωση σχετικά με την κάλυψη κεφαλαίου για νέα δάνεια που έχει αναρτηθεί στο επενδύσεις. Αν μπορώ να κάνω αίτηση.

*Απάντηση: Αφορά σε άλλο Πρόγραμμα, πρέπει να απευθυνθείτε στην Αναπτυξιακή Τράπεζα (www.etean.gr/PublicPages/CurrentProgram.aspx?ID=98).*

Ερώτηση: Όταν προσπαθώ να κάνω εγγραφή νέου χρήστη, βάζω το ΑΦΜ μου και αναγράφει ότι το ΑΦΜ χρησιμοποιείται, ενώ δεν έχει χρησιμοποιηθεί. Επιθυμώ ενημέρωση αναφορικά με το τι πρέπει να κάνω.

*Απάντηση: Παρακαλούμε να επικοινωνήσετε με το Support.*

Ερώτηση: Λογίστρια αναφέρει πως στη βάση εγγράφου από ΔΟΥ δεν μπορεί να μεταβεί οπότε πως αλλιώς μπορεί να το καταχωρήσει. Δεύτερο ερώτημα που αναφέρει είναι σχετικά με την ημερομηνία έναρξης του ΚΑΔ της επιχείρησης ποιον βάζει εφόσον έχει έναν πρώτο ΚΑΔ έναρξης του 2005 αλλά το 2008 αναγκάστηκαν να τον διακόψουν και να τον αντιστοιχίσουν με τον παλιό βάσει των ευρωπαϊκών δεδομένων.

*Απάντηση: Δικαιολογητικά: 1. κατάσταση ενεργών δραστηριοτήτων (ΚΑΔ) της επιχείρησης μέσω της ιστοσελίδας gsis.gr (με εμφανή την ημερομηνία εκτύπωσης η οποία θα είναι μεταγενέστερη από την ημερομηνία της πρόσκλησης). 2. Είτε καταχωρηθεί η αρχική ημερομηνία 2005 είτε το 2008 θα πρέπει να καλύπτεται η σχετική προϋπόθεση "Να δραστηριοποιούνται στις 19/3/2020 στους επιλέξιμους τομείς δραστηριότητας (ΚΑΔ) που αναφέρονται στο Παράρτημα V της παρούσας προκήρυξης".*

Ερώτηση: Υπάρχει επιχείρηση ελληνική που ανήκει σε επιχειρήσεις του εξωτερικού. Για το πρόγραμμα επιδότησης τόκων, πρέπει να δηλωθούν και οι επιχειρήσεις εξωτερικού ή μόνο η ελληνική;

*Απάντηση: βλ. πεδίο 4. ΛΗΠΤΕΣ ΤΩΝ ΕΝΙΣΧΥΣΕΩΝ ΟΡΟΙ & ΠΡΟΫΠΟΘΕΣΕΙΣ ΣΥΜΜΕΤΟΧΗΣ: Δικαιούχοι είναι οι Μικρομεσαίες Επιχειρήσεις, ανεξάρτητα από τη νομική τους μορφή, που νομίμως λειτουργούν στη χώρα και περιλαμβάνονται στις Μικρομεσαίες Επιχειρήσεις (ΜΜΕ), όπως ορίζονται στο Παράρτημα Ι του Κανονισμού (ΕΕ) αριθ. 651/2014 της Επιτροπής της 17ης Ιουνίου 2014, σχετικά με τον ορισμό των πολύ μικρών, των μικρών και των μεσαίων επιχειρήσεων. Για το λόγο αυτό εξετάζεται το σύνολο των στοιχείων του Ομίλου επιχειρήσεων, στον οποίο ανήκει η αιτούσα επιχείρηση. βλ. δικαιολογητικό (3) Υπεύθυνη Δήλωση ΜΜΕ.*

Ερώτηση: Αφορά τον δανεισμό. Προσπαθώ να κάνω εγγραφή νέου χρήστη και ο ΑΦΜ αναγράφει ότι χρησιμοποιείται ήδη.

*Απάντηση: Αφορά σε άλλο Πρόγραμμα, πρέπει να απευθυνθείτε στην Αναπτυξιακή Τράπεζα (*[*www.etean.gr/PublicPages/CurrentProgram.aspx?ID=98). Για*](http://www.etean.gr/PublicPages/CurrentProgram.aspx?ID=98).%20Για) *το δεύτερο ζήτημα παρακαλούμε να επικοινωνήσετε με το Support.*

Ερώτηση: *Σε απλοικά βιβλία θα πρέπει να συμπληρώσω τον ισολογισμό. Τις κρατικές επιχορηγήσεις που πήρα πριν από χρόνια θα πρέπει να τις αναγράψω?*

*Απάντηση: Στην ΥΔ συμπληρώνετε* ***μόνο*** *τις ενισχύσεις βάσει του Προσωρινού Πλαισίου (COVID19), πχ Επιστρεπτέα Προκαταβολή, 800 € και μόνο αν τα έχετε λάβει ή ήδη έχετε αιτηθεί. Δεν απαιτείται ισολογισμός παρά μόνο ΥΔ του Λογιστή και της Επιχείρησης αναφορικά με την «προβληματικότητα», ενώ συμπληρώνεται το ύψος του ισολογισμού στην περίπτωση που υπάρχει σχετική υποχρέωση βάσει ΕΛΠ.*

Ερώτηση: Επιθυμώ να ενημερωθώ σχετικά με τη σώρευση, αν έχω κάνει αίτηση και σε κάποιο άλλο χρηματοπιστωτικό ίδρυμα, θα πρέπει να το αναφέρω στη δήλωση που θα κάνω για το δεύτερο;

*Απάντηση:* *Θα πρέπει να συμπληρωθούν τα στοιχεία της αίτησης για το Α’ Χρηματοπιστωτικό Ίδρυμα (βλ. ΚΥΚΛΟΥΣ ερωτήσεων - απαντήσεων στην http://eysed.gge.gov.gr/, ιδίως Γ' ΚΥΚΛΟΣ)*

Ερώτηση: Αν κάποιος που έχει ατομική επιχείρηση πρέπει να επισυνάψει όλα τα αποδεικτικά*;*

*Απάντηση: Για ατομικές επιχειρήσεις αναφορικά με τα δικαιολογητικά του Παραρτήματος VII.2 (περί μη πτώχευσης και δήλωση λογιστή), Βλ. ΚΥΚΛΟΥΣ ερωτήσεων - απαντήσεων στην http://eysed.gge.gov.gr/, ιδίως Δ' ΚΥΚΛΟΣ\_ ερώτηση 1). Κατά λοιπά, απαιτείται η επισύναψη όλων των οριζόμενων στην Πρόσκληση δικαιολογητικών.*

Ερώτηση: Στην δήλωση συσσώρευσης εφόσον δεν έχουν ληφθεί ακόμα κάποιες ενισχύσεις θα αναφερθούν στον πίνακα επιχορηγήσεων;

*Απάντηση: Θα πρέπει να αναφερθούν όλες οι αιτήσεις που έχουν* ***ήδη*** *υποβληθεί στο πλαίσιο της 19/3/2020/C(2020) 1863/ ΑΝΑΚΟΙΝΩΣΗΣ ΕΕ (Προσωρινό Πλαίσιο), συμπληρώνοντας τιμή 0 εφόσον βρίσκονται σε στάδιο αξιολόγησης. (βλ. ΚΥΚΛΟΥΣ ερωτήσεων - απαντήσεων στην http://eysed.gge.gov.gr/, ιδίως Γ' ΚΥΚΛΟΣ).*

Ερώτημα:  Παρακαλούμε επιβεβαιώστε μας αν στις ΥΔ που φέρουν ψηφιακή υπογραφή (ως συν/να), απαιτείται επιπρόσθετα και η σφραγίδα της επιχείρησης".

*Απάντηση: Θεωρούμε ότι τα έγγραφα είναι αποδεκτά,  καθότι εφόσον είναι ψηφιακά αναγνωρίζεται η ψηφιακή υπογραφή.*

Ερώτηση: Δεν γνωρίζω αν πρέπει να υπάρχουν δύο κωδικοί ενέργειας και κωδικοί έργου, σχετικά με την αποστολή των αιτήσεων που υπάρχουν για δύο τράπεζες.

*Απάντηση: Για κάθε τράπεζα υποβάλλεται διαφορετική αίτηση, ενώ ο κωδικός έργου αντιστοιχεί σε κάθε αίτηση προς μία Τράπεζα.*

Ερώτηση: Επιθυμώ διευκρινίσεις αναφορικά με την δήλωση στο παράρτημα VII.

*Απάντηση:* βλ. *Α’ ΥΠΟΔΕΙΓΜΑ ΚΕΙΜΕΝΟΥ ΥΠΕΥΘΥΝΗΣ ΔΗΛΩΣΗΣ και Β) ΥΠΟΔΕΙΓΜΑ ΔΗΛΩΣΗΣ ΣΩΡΕΥΣΗΣ ΣΤΟ ΠΛΑΙΣΙΟ ΤΗΣ 19.3.2020/C(2020) 1863 Ανακοίνωσης Ε.Ε., καθώς και επανειλημμένες απαντήσεις σε προηγούμενες απαντήσεις.*

Ερώτηση: Επειδή αφορά αγροτική επιχείρηση που απασχολεί εργάτες με εργόσημο, αν μπορώ να τους δηλώσω κανονικά;

*Απάντηση:* *Αρχικά απαιτείται επιβεβαίωση ότι υπάρχει επιλέξιμος ΚΑΔ, καθότι γενικά δεν χορηγείται ενίσχυση σε επιχειρήσεις που δραστηριοποιούνται στον πρωτογενή τομέα (καλλιέργεια, συγκομιδή κ.α.). Στην περίπτωση που υπάρχει επιλέξιμος ΚΑΔ, θα πρέπει να δεσμεύεται (βλ. σημείο 16 ΥΔ υπόδειγμα Α΄), αλλά εφόσον η επιχείρηση δραστηριοποιείται στη μεταποίηση και την εμπορία γεωργικών προϊόντων τότε δηλώνει: «τη μη μετακύλιση της λαμβανόμενης ενίσχυσης εν μέρει ή εξ ολοκλήρου σε πρωτογενείς παραγωγούς καθώς και ότι η ενίσχυση δεν καθορίζεται με βάση την τιμή ή την ποσότητα των προϊόντων που αγοράζονται από τους πρωτογενείς παραγωγούς ή που διατίθενται στην αγορά από τις ενδιαφερόμενες επιχειρήσεις». Όσον αφορά τους εργαζόμενους η υποχρέωση αφορά στον αριθμό ατόμων που εμφανίζονται την 19/3/2020 στο σύστημα ΕΡΓΑΝΗ (αν ο αριθμός στο ΕΡΓΑΝΗ τη δεδομένη ημερομηνία είναι 0, τότε αυτό αποτελεί επιλέξιμη τιμή και δηλώνεται στην αίτηση).*

Ερώτηση: Δεν έχω λάβει απάντηση στο προηγούμενο ερώτημα του και για το οποίο έστειλα email. Θέλω να μου διευκρινιστεί εάν θα πρέπει να κάνω δήλωση μη πτώχευσης καθώς έχω ατομική επιχείρηση και δεν προβλέπεται πτώχευση λογιστικά. Αναμένω άμεση απάντηση.

*Απάντηση: Συμπληρώνεται και για την περίπτωση πτώχευσης ατομικής επιχείρησης (μέσω φυσικού προσώπου επιχειρηματία).*

Ερώτηση: Σχετικά με την υπεύθυνη δήλωση λογιστή έχει δύο επιλογές αναλόγως την επιχείρηση και θέλω ενημέρωση σε ποια επιλογή είναι οι ατομικές επιχειρήσεις.

*Απάντηση: Στο υπόδειγμα ΥΔ "Accountant" δηλώνεται ότι η επιχείρηση λειτουργεί με τη μορφή της ατομικής επιχείρησης, και δεν αποτελεί μέλος ομίλου. Το εν λόγω σημείο ελέγχου δεν έχει εφαρμογή.* (*επικαιροποιημένο πρότυπο ΥΔ του Λογιστή, που υπάρχει αναρτημένο, με διακριτή επιλογή για ατομικές επιχειρήσεις)*

Ερώτηση: Λογιστής επιθυμεί διευκρινήσεις σχετικά με την υπεύθυνη δήλωση σώρρευσης.

*Απάντηση:* ***Επανειλημμένα έχει απαντηθεί*** *ότι: «Η σώρευση αφορά στην απόκτηση ή στην αίτηση έννομου δικαιώματος λήψης της ενίσχυσης στο πλαίσιο της με αρ. 19.3.2020/C(2020) 1863 Ανακοίνωσης της Ε.Ε. από τις 19/3/2020 και μετά. Επομένως, πρέπει να αναφέρει τα στοιχεία αρ. πρωτοκόλλου, ημερομηνία εγγράφων, φορέα ενίσχυσης και όποιο άλλο στοιχείο εκδίδεται για την υποβολή της αίτησης ή για την απόφαση χορήγησης της ενίσχυσης και ότι άλλο ζητείται στην ΥΔ 5Β. Το συνολικό ποσό της δημόσιας χρηματοδότησης που δύναται να λάβει η κάθε επιχείρηση (σε επίπεδο “δεδομένης επιχείρησης” όπως αυτή ορίζεται από την Κοινοτική νομοθεσία και νομολογία από τη συγκεκριμένη δράση, λαμβάνοντας υπόψη κάθε άλλη άμεση ενίσχυση που θα έχει λάβει δυνάμει της 19.3.2020/C(2020) 1863 Ανακοίνωσης, δεν δύναται να ξεπερνάει τις 800.000 ευρώ»*

Ερώτηση: Έχω υποβάλει την αίτηση αλλά οι υπεύθυνες δηλώσεις εκ παραδρομής δεν αναφέρουν την ημερομηνία. Δεν υπάρχει δυνατότητα στο site για συμπληρωματική η επεξεργασία.

*Απάντηση: Άμεσα θα υπάρξει δυνατότητα η Τράπεζα να αναρτά στο ΠΣΚΕ τις διορθωμένες. Παρακαλούμε να έλθετε σε επικοινωνία με την Τράπεζά σας.*

Ερώτηση: Δεν μπορώ να διαγράψω τις αιτήσεις που έχω ανοίξει για να καταθέσω την σωστή.

*Απάντηση: Θα πρέπει να οριστικοποιηθεί η σωστή. Η άλλη αίτηση παραμένει στο σύστημα χωρίς να επηρεάζει κάτι.*

Ερώτηση: Επιθυμώ ενημέρωση σχετικά με το αν συμπληρώνονται διαφορετικές δηλώσεις για κάθε τραπεζικό δάνειο.

*Απάντηση:* ***Επαναλαμβάνεται*** *ότι ο δυνητικός λήπτης υποβάλλει μία αίτηση χρηματοδότησης ανά Χρηματοπιστωτικό Ίδρυμα, η οποία αφορά στο σύνολο των επιλέξιμων υποχρεώσεών του προς αυτό*

Ερώτηση: Τι γίνεται με τους εργαζόμενους με ορισμένη σύμβαση που λήγει πριν τις 31/12. Είναι υποχρεωτικό να τους κρατήσουν;

*Απάντηση:* ***Επαναλαμβάνεται*** *ότι στο πεδίο 13. ΥΠΟΧΡΕΩΣΕΙΣ ΛΗΠΤΩΝ ΕΝΙΣΧΥΣΗΣ αναφέρεται: «Ο λήπτης της ενίσχυσης οφείλει να απασχολεί στις 31.12.2020 τουλάχιστον ίδιο αριθμό εργαζομένων με τον αριθμό εργαζομένων που απασχολούσε στις 19.03.2020, βάσει των στοιχείων του συστήματος ΕΡΓΑΝΗ. Για τον λόγο αυτό εντός του Ιανουαρίου του 2021 η ΕΥΔΕ-ΒΕΚ υποχρεούται να πραγματοποιήσει έλεγχο επιβεβαίωσης της προαναφερόμενης υποχρέωσης. Ο έλεγχος θα πραγματοποιηθεί ηλεκτρονικά μέσω του Συστήματος ΕΡΓΑΝΗ. Οι λήπτες που δεν διατήρησαν την απασχόληση σύμφωνα με τα οριζόμενα στο Κεφ. 6, υποχρεούνται σε ολική επιστροφή της επιχορήγησης εκτός εάν προβούν στην εκ των υστέρων τήρηση αυτής για τις 31/01/2021 . Προς τούτο η ΕΥΔΕ-ΒΕΚ εκδίδει σχετικές οδηγίες. Ο έλεγχος θα αφορά τους εργαζόμενους την 31/12/2020»*

Ερώτηση:Λογιστής δεν καταλαβαίνει αυτά που αναγράφονται στη δήλωση. Επιθυμεί ενημέρωση σχετικά με τον αν η επιχείρηση πρέπει να επιλέξει την ανακοίνωση για τις de minimis ή την ανακοίνωση που βγήκε χτες από τον υπουργό. Δεύτερο ερώτημα αφορούσε τον κύκλο εργασιών που δεν είχε η επιχείρηση τον Μάρτιο, αν μπορεί να βάλει τον επόμενο μήνα και τρίτο ερώτημα για την συμπλήρωση στις συνδεδεμένες επιχειρήσεις όσον αφορά τα δάνεια πάει σύμφωνα με το άρθρο 4 ή το άρθρο 5.

*Απάντηση:* ***Επαναλαμβάνονται τα ακόλουθα****:*

*1) Η σώρευση αφορά στην απόκτηση ή στην αίτηση έννομου δικαιώματος λήψης της ενίσχυσης στο πλαίσιο της με αρ. 19.3.2020/C(2020) 1863 Ανακοίνωσης της Ε.Ε. από τις 19/3/2020 και μετά. Επομένως, πρέπει να αναφέρει τα στοιχεία αρ. πρωτοκόλλου, ημερομηνία εγγράφων, φορέα ενίσχυσης και όποιο άλλο στοιχείο εκδίδεται για την υποβολή της αίτησης ή για την απόφαση χορήγησης της ενίσχυσης και ότι άλλο ζητείται στην ΥΔ 5Β. Το συνολικό ποσό της δημόσιας χρηματοδότησης που δύναται να λάβει η κάθε επιχείρηση (σε επίπεδο “δεδομένης επιχείρησης” όπως αυτή ορίζεται από την Κοινοτική νομοθεσία και νομολογία από τη συγκεκριμένη δράση, λαμβάνοντας υπόψη κάθε άλλη άμεση ενίσχυση που θα έχει λάβει δυνάμει της 19.3.2020/C(2020) 1863 Ανακοίνωσης, δεν δύναται να ξεπερνάει τις 800.000 ευρώ.*

*2) Για τη συμπλήρωση της Δήλωσης ΜΜΕ τα στοιχεία που συμπληρώνονται αφορούν στον αριθμό ΕΜΕ (Ετήσιες Μονάδες Απασχόλησης), στο ύψος του Κύκλου Εργασιών και στο ύψος Ισολογισμού για την περίοδο αναφοράς που υφίστανται υποβεβλημένα φορολογικά στοιχεία. Όλα τα στοιχεία πρέπει να αφορούν την τελευταία κλεισμένη διαχειριστική χρήση και να υπολογίζονται σε ετήσια βάση.*

*3) Ο λήπτης της ενίσχυσης οφείλει να απασχολεί στις 31.12.2020 (σε επίπεδο ημερήσιας απασχόλησης) τουλάχιστον ίδιο απόλυτο αριθμό εργαζομένων με τον αριθμό εργαζομένων που απασχολούσε στις 19.03.2020, επομένως στην αίτηση υποβολής συμπληρώνεται ο αριθμός των απασχολούμενων την 19/3/2020. Η συγκεκριμένη δράση* ***δεν είναι de minimis*** *και η χθεσινή ανακοίνωση της Πολιτικής Ηγεσίας του Υπουργείου Ανάπτυξης & Επενδύσεων δεν αφορά αυτή τη δράση, αλλά προϊόν που δεν έχει ακόμα ενεργοποιηθεί.*

Ερώτηση: Σε περίπτωση που εργαζόμενος αποχωρήσει από την εργασία οικειοθελώς, ο εργοδότης τι πρέπει να πράξει (πρόσληψη, δήλωση της συγκεκριμένης αποχώρησης) ώστε να ενταχθεί στο πρόγραμμα ΤΕΠΙΧ ΙΙ για επιδότηση επιτοκίου νέων δανείων;

*Απάντηση: Το πρόγραμμα ΤΕΠΙΧ ΙΙ αφορά στη σύναψη νέων δανείων και είναι διαφορετικό από το εν λόγω πρόγραμμα, που αφορά στην επιδότηση τόκων υφιστάμενων δανείων.*

Ερώτηση: Επιχείρηση που μέχρι 19/3/2020 δεν απασχολούσε κανέναν εργαζόμενο μπορεί να υποβάλλει την αίτηση και αν ναι χρειάζεται κάποιο εξειδικευμένο δικαιολογητικό;

*Απάντηση: Δεν απαιτείται ιδιαίτερο δικαιολογητικό, η τιμή 0, εφόσον επιβεβαιώνεται από το σύστημα ΕΡΓΑΝΗ, είναι επιλέξιμη τιμή.*

Ερώτηση: Επιθυμώ να μάθω τι λογιστικές πληροφορίες θα καταχωρίσω στην αίτηση επιδότησης τόκων, είναι στο πέμπτο πεδίο στην επισύναψη εγγράφων και δικαιολογητικών, όσον αφορά τον κύκλο εργασιών. Η επιχείρηση είναι νεοσύστατη οπότε δεν υπάρχει καταχώρηση για το 2019. Καθώς δεν βοηθά το υπόδειγμα του ΠΣΚΕ.

*Απάντηση: Για τη συμπλήρωση της Δήλωσης ΜΜΕ τα στοιχεία που συμπληρώνονται αφορούν στον αριθμό ΕΜΕ (Ετήσιες Μονάδες Απασχόλησης), στο ύψος του Κύκλου Εργασιών και στο ύψος Ισολογισμού για την περίοδο αναφοράς που υφίστανται υποβεβλημένα φορολογικά στοιχεία. Όλα τα στοιχεία πρέπει να αφορούν την τελευταία «κλεισμένη» διαχειριστική χρήση και να υπολογίζονται σε ετήσια βάση. Στην περίπτωση νεοσύστατων επιχειρήσεων, τα στοιχεία που λαμβάνονται υπόψη πρέπει να προκύπτουν από αξιόπιστες εκτιμήσεις που πραγματοποιούνται κατά τη διάρκεια του οικονομικού έτους. (π.χ ΑΠΔ μηνός ή ισοζύγιο).*

Ερώτηση: **Είναι επιλέξιμοι οι τόκοι δανείων του Αναπτυξιακού Νόμου;**

*Απάντηση:* Μετά από συνεννόηση με τις Υπηρεσίες της ΕΕ επισημαίνεται ότι είναι δυνατό να χρηματοδοτηθούν από το παρόν πρόγραμμα επιχορήγησης τόκων υφιστάμενων δανείων,   οι τόκοι επενδυτικού δανείου που υπολογίζονται στο χρηματοδοτικό σχήμα του Αναπτυξιακού νόμου, εφόσον τηρείται η προϋπόθεση του 25% του χρηματοδοτικού σχήματος να είναι ελεύθερο κρατικής στήριξης, ήτοι το 25 % του χρηματοδοτικού σχήματος να καλύπτεται είτε από ιδιωτική συμμετοχή είτε από άλλο δάνειο που έχει χορηγηθεί με όρους αγοράς και όχι από το συγκεκριμένο.

Ερώτηση: Λογιστής αναφέρει ότι αναφορικά με τη δήλωση για τον ισολογισμό, η εταιρία δεν έχει κλείσει τον ισολογισμό του 2019. Επιθυμεί να μάθει εάν βάλει τον ισολογισμό του 2018 εάν θα υπάρξει κάποια επίπτωση. Επιπλέον στο σύνολο των απασχολουμένων επιθυμεί να μάθει για ποια περίοδο πρέπει να τους δηλώσει. Στις ενισχύσεις που έχει λάβει η επιχείρηση επιθυμεί να ενημερωθεί αν αφορά αυτές κατά τον ιό και άλλες. Έχει αναφέρει ότι δεν κατανοεί το υπόδειγμα του ΠΣΚΕ.

*Απάντηση:* ***Επαναλαμβάνονται τα ακόλουθα****:*

1.Για τη συμπλήρωση της Δήλωσης ΜΜΕ τα στοιχεία που συμπληρώνονται αφορούν στον αριθμό ΕΜΕ (Ετήσιες Μονάδες Απασχόλησης), στο ύψος του Κύκλου Εργασιών και στο ύψος Ισολογισμού για την περίοδο αναφοράς που υφίστανται υποβεβλημένα φορολογικά στοιχεία. Όλα τα στοιχεία, που δηλώνονται αφορούν την τελευταία κλεισμένη διαχειριστική χρήση και υπολογίζονται σε ετήσια βάση. Η ιδιότητα της επιχείρησης Μικρή, Μεσαία ή Μεγάλη καθορίζεται εφόσον για δύο συνεχόμενες οικονομικές χρήσεις διατηρούνται τα αριθμητικά όρια της κατηγορίας για την αλλαγή μεγέθους π.χ. από Μεσαία σε Μεγάλη πρέπει τα αριθμητικά όρια της Μεγάλης να ισχύουν και για τις δυο τελευταίες χρήσεις, για τις οποίες έχουν υποβληθεί τα φορολογικά στοιχεία.

2. Στην αίτηση στο ΠΣΚΕ δηλώνεται ο αριθμός των εργαζόμενων που απασχολούσε η επιχείρηση στις 19/3/2020.

3. Η σώρευση αφορά στην απόκτηση ή στην αίτηση έννομου δικαιώματος λήψης της ενίσχυσης στο πλαίσιο της με αρ. 19.3.2020/C(2020) 1863 Ανακοίνωσης της Ε.Ε. από τις 19/3/2020 και μετά. Επομένως, πρέπει να αναφέρει τα στοιχεία αρ. πρωτοκόλλου, ημερομηνία εγγράφων, φορέα ενίσχυσης και όποιο άλλο στοιχείο εκδίδεται για την υποβολή της αίτησης ή για την απόφαση χορήγησης της ενίσχυσης και ότι άλλο ζητείται στην ΥΔ 5Β. Το συνολικό ποσό της δημόσιας χρηματοδότησης που δύναται να λάβει η κάθε επιχείρηση (σε επίπεδο “δεδομένης επιχείρησης” όπως αυτή ορίζεται από την Κοινοτική νομοθεσία και νομολογία από τη συγκεκριμένη δράση, λαμβάνοντας υπόψη κάθε άλλη άμεση ενίσχυση που θα έχει λάβει δυνάμει της 19.3.2020/C(2020) 1863 Ανακοίνωσης, δεν δύναται να ξεπερνάει τις 800.000 ευρώ.

4. **Για τη συμπλήρωση της αίτησης στο ΠΣΚΕ είναι αναρτημένο εγχειρίδιο με οδηγίες στην καρτέλα πληροφορίες.**

Ερώτηση: Λογιστής επιθυμεί να μάθει ποιες επιχορηγήσεις θα συμπληρώσει που έχει λάβει η επιχείρηση. Συγκεκριμένα εάν πρόκειται για ενισχύσεις που έχει λάβει γενικά ή το διάστημα του ιού. Ανέφερε ότι δεν κατανοεί τις δηλώσεις που υπάρχουν στο ΠΣΚΕ, καθώς δεν διευκρινίζεται το παραπάνω ερώτημα.

*Απάντηση:* ***Επαναλαμβάνονται τα ακόλουθα****:*

Η σώρευση αφορά στην απόκτηση ή στην αίτηση έννομου δικαιώματος λήψης της ενίσχυσης στο πλαίσιο της με αρ. 19.3.2020/C(2020) 1863 Ανακοίνωσης της Ε.Ε. από τις 19/3/2020 και μετά. Επομένως, πρέπει να αναφέρει τα στοιχεία αρ. πρωτοκόλλου, ημερομηνία εγγράφων, φορέα ενίσχυσης και όποιο άλλο στοιχείο εκδίδεται για την υποβολή της αίτησης ή για την απόφαση χορήγησης της ενίσχυσης και ότι άλλο ζητείται στην ΥΔ 5Β.

Το συνολικό ποσό της δημόσιας χρηματοδότησης που δύναται να λάβει η κάθε επιχείρηση (σε επίπεδο “δεδομένης επιχείρησης” όπως αυτή ορίζεται από την Κοινοτική νομοθεσία και νομολογία από τη συγκεκριμένη δράση, λαμβάνοντας υπόψη κάθε άλλη άμεση ενίσχυση που θα έχει λάβει δυνάμει της 19.3.2020/C(2020) 1863 Ανακοίνωσης, δεν δύναται να ξεπερνάει τις 800.000 ευρώ.

**Για τη συμπλήρωση της αίτησης στο ΠΣΚΕ είναι αναρτημένο εγχειρίδιο με οδηγίες στην καρτέλα πληροφορίες**.

Ερώτηση: Οι ατομικές επιχειρήσεις έχουν κάποια διαφοροποίηση στα δικαιολογητικά; Ποια δήλωση από τις δυο πρέπει να χρησιμοποιήσουν;

*Απάντηση: Παρακαλώ ανατρέξτε σε προηγούμενους κύκλους ερωτήσεων-απαντήσεων*

Ερώτηση: Καλώ σχετικά με λανθασμένο ΚΑΔ που έβαλα κατά την οριστικοποίηση της αίτησης. Τι συμβαίνει σε αυτή τη περίπτωση, αν μπορεί να γίνει αλλαγή.

*Απάντηση: Παρακαλώ ανατρέξτε σε προηγούμενους κύκλους ερωτήσεων-απαντήσεων. Σε κάθε περίπτωση* θα θέλαμε να σας ενημερώσουμε πως σχετικά με τη διαχείριση των περιπτώσεων αιτημάτων χρηστών του ΠΣΚΕ για διόρθωση στοιχείων των αιτήσεών τους μετά την οριστική υποβολή τους στο σύστημα, παρέχονται δύο δυνατότητες:

* Ο Χ.Ο. προχωράει στην αξιολόγηση και απορρίπτει την αίτηση ώστε να δοθεί η δυνατότητα υποβολής νέας αίτησης,
* Ο Χ.Ο. παραλαμβάνει σχετική υπεύθυνη δήλωση από τον υποψήφιο λήπτη και την στέλνει με αίτημα στο support, επιβεβαιώνοντας πως δεν έχουν ξεκινήσει οι διαχειριστικές ενέργειες αξιολόγησης. Το support εν συνεχεία θα προχωρά σε αναίρεση οριστικοποίησης, ώστε η επανυποβολή της αίτησης να γίνεται με ευθύνη του υποψήφιου λήπτη.

Ειδικά για τη δεύτερη περίπτωση εφιστάται η προσοχή στις συνέπειες που μπορούν να προκύψουν σε σχέση με τις αναφορές υποβεβλημένων προτάσεων που παράγονται από το σύστημα

Ερώτηση: Ο ΚΑΔ 453210, αναφέρει ότι στο ΕΡΓΑΝΗ τον δέχεται στους πληττόμενους αλλά στην φόρμα για τους τόκους δεν υπάρχει.

*Απάντηση: Παρακαλώ ανατρέξτε σε προηγούμενους κύκλους ερωτήσεων-απαντήσεων. Σε κάθε περίπτωση* θα θέλαμε να σας ενημερώσουμε ότι ο *ΚΑΔ 45.32 Λιανικό εμπόριο μερών και εξαρτημάτων μηχανοκίνητων οχημάτων σε εξειδικευμένα καταστήματα, συμπεριλαμβάνεται στους επιλέξιμους ΚΑΔ της ΥΑ, επομένως είναι επιλέξιμη η πρόταση με ΚΑΔ 45.32.10 προς ενίσχυση. Στο σύστημα πρέπει να επιλεγεί ο ευρύτερος (τετραψήφιος) και να γραφτεί στα σχόλια στο σχετικό πεδίο.*

Ερώτηση: Επιθυμώ να μάθω πως δείχνει σε ατομική επιχείρηση ότι δεν είναι προβληματική η επιχείρηση.

*Απάντηση:* *Προκειμένου για ατομικές επιχειρήσεις, στο σχετικό σημείο της βεβαίωσης του λογιστή τίθεται: “το σημείο αυτό δεν εφαρμόζεται λόγω της ατομικής μορφής της επιχείρησης, η οποία λειτουργεί ως ανεξάρτητη και δεν συνδέεται με άλλη επιχείρηση”*

Ερώτηση: Είμαι στον νόμο Κατσέλη και επιθυμώ να μάθω αν μπορώ να λάβω την επιδότηση τόκων.

*Απάντηση: Η σχετική Πρόσκληση αφορά αποκλειστικά σε επιχειρηματικά δάνεια.*

Ερώτηση: Η τελευταία κλεισμένη διαχειριστική κλήση αφορά τον τελευταίο ισολογισμό; Στην υπεύθυνη δήλωση σώρευσης τι θα συμπληρώσω στην 6η στήλη εάν δεν έχω λάβει επιχορήγηση στο παρελθόν;

*Απάντηση:* *1. Ως τελευταία διαχειριστική χρήση, νοείται: α. προκειμένου για επιχειρήσεις με βιβλία Γ κατηγορίας ο τελευταίος δημοσιευμένος ισολογισμός, β. προκειμένου για επιχειρήσεις με βιβλία Β κατηγορίας, ο τελευταίος ισολογισμός (βάσει ΕΛΠ, όταν υπάρχει η σχετική υποχρέωση), ή η οριστική υποβολή δήλωσης φορολογίας εισοδήματος της επιχείρησης. Όλα τα στοιχεία, αναφέρονται βάσει ΕΛΠ.*

*2. Αν δεν υπάρχουν άλλες επιδοτήσεις, τίθεται η ένδειξη 0 (μηδέν) αν δεν υπάρχουν δημοσιευμένα στοιχεία άλλα στοιχεία αντίστοιχου αποτελέσματος*

Η συνολική διαδικασία ερωτήσεων και απαντήσεων για την υλοποίηση της συγκεκριμένης Πρόσκλησης, αποσκοπεί στη διευκόλυνση των δυνητικών ληπτών και διενεργείται αποκλειστικά είτε μέσω του 1520 (γραφείο πληροφόρησης) είτε μέσω της υποβολής ερωτημάτων στην ηλεκτρονική διεύθυνση [epiteliki@gge.gr](mailto:epiteliki@gge.gr). Λόγω του πολύ μεγάλου αριθμού των υποβαλλόμενων ερωτημάτων, δεν είναι δυνατή η απευθείας επαφή ή η κλήση με τον κάθε ενδιαφερόμενο.